Diari Oficial de la Generalitat Valenciana


Sumari del DOGV 5607, del 26-09-2007 (2007/11448)

RESOLUCIÓ de 21 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni susbscrit el 30 de maig de 2001, entre la Generalitat (Conselleria de Cultura i Educació) i l'Ajuntament de Sagunt, per a la creació del Conservatori Professional de Música Joaquín Rodrigo, de titularitat municipal, en la citada localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5607

Data del DOGV
:   26-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11748


Data del document
:   21-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura, Educació i Esport
    * Sagunt
    * cooperació administrativa
    * centre d'ensenyament
    * música
    * administració local
    * educació artística

RESOLUCIÓ de 21 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al Conveni susbscrit el 30 de maig de 2001, entre la Generalitat (Conselleria de Cultura i Educació) i l'Ajuntament de Sagunt, per a la creació del Conservatori Professional de Música Joaquín Rodrigo, de titularitat municipal, en la citada localitat.  
 [2007/11168]  
La Generalitat (conselleria d'Educació) i l'Ajuntament de Sagunt, després de la tramitació prèvia reglamentària, han subscrit, el 28 de juny de 2007, una addenda al Conveni susbscrit el 30 de maig de 2001 entre la Generalitat (conselleria de Cultura i Educació) i l'Ajuntament de Sagunt, per a la creació del Conservatori Professional de Música Joaquín Rodrigo, de titularitat municipal, en la citada localitat, i en compliment del que establix la clàusula segona de l'Addenda, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis amb el número 1212/2007, i que figura com a annex d'esta resolució.  
València, 21 de setembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni subscrit el 30 de maig de 2001 entre la Generalitat (conselleria de Cultura i Educació) i l'Ajuntament de Sagunt, per a la creació del Conservatori Professional de Música Joaquín Rodrigo, de titularitat municipal, en la citada localitat.  
València, 28 de juny de 2007  
Reunits  
D'una part, Alejandro Font de Mora Turón, conseller de Cultura, Educació i Esport, en nom i representació de la Generalitat i facultat per a la firma del conveni per acord del Consell del dia 18 de maig de 2007.  
I de l'altra, Alfredo C. Castello Sáez, alcalde-presidente de l'Ajuntament de Sagunt, facultat per al present acte per l'acord del Ple del citat Ajuntament de 22 de febrer de 2007.  
Manifesten  
1. El 30 de maig de 2001, es va suscriure un conveni entre la Generalitat (conselleria de Cultura i Educació) i l'Ajuntament de Sagunt, pel qual es va acordar la creació del Conservatori Professional de Música Joaquin Rodrigo, de titularitat municipal, de la citada localitat.  
2. L'Ajuntament de Sagunt va sol·licitar el 22 de febrer de 2000, la creació del centre amb les especialitats de Piano, Cant, Clarinet, Flauta Travessera, Oboè, Saxofó, Trombó, Trompa, Trompeta, Tuba, Guitarra, Viola, Violí, Violoncel, Llenguatge Musical, Orquestra, Música de Cambra, Armonia, Anàlisi, Història de la Música, Cor, Piano complementari, Optativa i Acompanyament, de les quals no és va incloure la de Trompeta en la redacció del conveni.  
3. La Inspecció Educativa ha emés un informe favorable ja que s'ajusta al que s'establix en la legislació vigent aplicable.  
Per tot això, en virtut de les competències que atorguen el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la conselleria de Cultura, Educació i Esport i l'Ajuntament de Sagunt, acorden subscriure la següent addenda al conveni firmat el 30 de maig de 2001, conformement a les següents  
Clàusules  
Primera  
S'acorda la correcció d'errades al Conveni de 30 de maig de 2001, subscrit entre la Generalitat (conselleria de Cultura i Educació) i l'Ajuntament de Sagunt, pel qual es va acordar la creació del Conservatori Professional de Música Joaquín Rodrigo, de titularitat municipal, de la citada localitat, de manera que en la clàusula segona on diu:   
"Este conservatori impartirà, amb reconeixement oficial i plenes facultats acadèmiques els ensenyaments establerts en la Llei Orgànica 1/1990, de 3 d'octubre, corresponents a les especialitats de grau mitjà següents: Piano, Flauta travessera, Clarinet, Fagot, Saxofó, Trombó, Tuba, Violí, Viola, Violoncel, Contrabaix, Guitarra, Oboè i Cant."  
Ha de dir:   
"Este Conservatori impartirà, amb reconeixement oficial i plenes facultats acadèmiques els ensenyaments establerts en la Llei Orgànica 1/1990, de 3 d'octubre, corresponents a les especialitats de grau mitjà següents: Piano, Flauta travessera, Clarinet, Fagot, Saxofó, Trombó, Tuba, Trompeta, Violí, Viola, Violoncel, Contrabaix, Guitarra, Oboè i Cant."  
Segona  
Esta addenda caldrà que s'inscriga en el Registre de Centres Docents de la Comunitat Valenciana i en el Registre de Convenis de la Generalitat, a més de ser publicada en el Diari Oficial de la Comunitat Valenciana.  
Com a prova de conformitat, i per tal de deixar-ne constància, les dos parts firmen la present addenda el dia i al lloc indicat anteriorment.  
El conseller de Cultura, Educació i Esport. Alejandro Font de Mora Turón  
El alcalde-presidente de l'Ajuntament de Sagunt. Alfredo C. Castelló Sáez